профили за интериор – видове според употребата
подови первази
 тези интериорни профили прикриват, допълват и подчертават прехода между стената и готовия под. освен това предпазват стената от нараняване при удари с мебели. в тях също така могат да се скрият кабелите, които минават през помещението. обикновено се избират профили за интериор, които са широки и плоски и нямат много богата орнаментика, но може да имат елегантни, изчистени фризове.
 профили за таван
 тези интериорни профили се монтират по горния край на стените, при свързването им с тавана. те омекотяват ъглите и създават декоративно очертание на стаята. често тук се използват богато орнаментирани профили за интериор, които са със скосени краища и се монтират под ъгъл към стената и тавана едновременно. така правят прехода по-гладък и приятен за окото.
 первази за ламперии
 тези профили за интериор подчертават красотата на ламперията, като в същото време добавят към цялостната идея нотка разкош. в същото време представляват механична защита за стената от случайни удари на близки мебели. често такива интериорни профили се използват в трапезарии или заведения по стените зад столовете, за да се избегне нараняване. когато все пак се захабят, могат лесно да се подменят, без да се налага ремонт на стената.
 рамки за врати и прозорци
 профили за интериор могат да се използват и за допълнително рамкиране на врати и прозорци. те подчертават присъствието на вратата или прозореца, като същевременно ги правят органична част от интериора.
 линейни профили за интериор (фризове)
 те се използват за допълнителна декорация на стени и тавани, като най-често с тях се очертават рамки или други релефни елементи.
 ъглови профили за интериор
 ъгловите интериорни профили, които предлагаме, са г-образни и подходящи за монтиране по външни ъгли на стени или други подходящи места. те едновременно подчертават и защитават ъглите от обичайните надрасквания и очуквания, които се появяват с времето.